b'\n_START_ARTICLE_\nJakob \xc4\x8cebular\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Celju (1866) je nadaljeval \xc5\xa1tudij na univerzi v Gradcu in na Dunaju kjer je 1870 diplomiral. Slu\xc5\xbeboval je v Gradcu in od 1871 na realki v Gorici, se 1904 upokojil in 1915 preselil v Ljubljano. V Gorici je do 90-tih let 19. stol. deloval pri raznih slovenskih dru\xc5\xa1tvih, pri \xc4\x8citalnici in v na\xc4\x8delstvu Gori\xc5\xa1ke ljudske posojilnice._NEWLINE_Izdal je dva u\xc4\x8dbenika: Fizika za ni\xc5\xbeje gimnazije, realke in u\xc4\x8ditelji\xc5\xa1\xc4\x8da (Gorica 1882\xe2\x80\x931883), s katero je ustvaril, uporabljajo\xc4\x8d hrva\xc5\xa1ko terminologijo in s sodelovanjem F. Erjavca, slovensko fizikalno terminologijo; ter Knjigovodstvo za dvorazredne trgovske \xc5\xa1ole (Ljubljana, 1923).'